Deg ass n ccetwa,yella yebɣa ad yebnu aɣerbez amectuḥ ad yesɣar leqran,wa ad yili d aqaṛṛu fellas,ad tenyendar ɣef imeslayen yelḥan,ad yili udabu di yal tagnit ger imezdaɣ n Tirga;ulac akk dacu yellan seg ayagi di Tirga,Ɣer tidet kulec ixulef,ulac di taddart wid ayxedmen akken ad yili uɣerbaz,ulac deg widak ni iselken win isɛan affud I ddin,ula ɣef udabu agi yekfa usirem ɣer ccix,segmi id yebbeḍ ulac imenɣi ulac danwi Id yesawlen.Iḥus d akken ddaw n lǧamaɛ acebḥan anda ulac akk lmumnin ula deg yiwen n yiḍ,ur ufin iḍes,yeqqim di texxamt amaken d lexla,d afrux di lqebz,mebla taɛemamt,deg uqendur ines iwesɛen,ifassen-ines yarraten ɣer deffir,yettawi yettarra netta d ttili yines deg teɣzi n lḥid.